Libri ”Pranvera e Heshtur” tregon rrezikun e pesticideve 
Autorja Rachel Carson në këtë libër tregonte se pesticidet si DDT-ja dëmtonin ambjentin dhe shëndetin e njerëzve
50 vite më parë, Rachel Carson shkroi dhe botoi librin “Pranvera e heshtur”. Ky libër ishte i parakohshëm për atë kohë. Zonja Carson tregonte se pesticidet si DDT-ja dëmtonin mjedisin dhe shëndetin e njerëzve. Ndonëse ky libër u kthye në frymëzim për lëvizjen ambjentaliste, beteja për dëmtimin e mjedisit vazhdon. Në vitet 1950, departamenti amerikan i bujqësisë shpërndante më shumë se 250 mijë kilogramë pesticide çdo vit. Libri “Pranvera e heshtur” e autores Rachel Carson, zbuloi se pesticide si DDT-ja ishin vdekjeprurëse jo vetëm për insektet por për çdo qenie të gjallë. Linda Lear është autore e një biogriafie të zonjës Carson. Libri u shit në më shumë se 6 milion kopje në Shtetet e Bashkuara. Ai u përkthye në rreth 30 gjuhë të ndryshme. Në rrethinat e Uashingtonit, shtëpia ku zonja Carson shkroi librin “Pranvera e heshtur” tani është qendër historike. Rachel Carson ishte pioniere e një metode të re të shkruari. 30 vjet mbasi libri “Pranvera e heshtur” u botua, televizioni publik, në programin “Përvoja Amerikane”, e cilësoi librin si një prej më të rëndësishmëve të kohës tonë. Por kishte edhe kundërshtarë të librit. Norman Borlaug, fitues i çmimit Nobel për paqen në vitin 1970, kryesoi mbrojtjen e pesticideve. Nga vitit 1972, DDT u ndalua të përdorej në kulturat bujqësore në Shtetet e Bashkuara. Por ndërkaq u krijuan mijëra kimikate të reja. Për vite me rradhë, komisioni amerikan për mjedisin është përpjekur që të ndalojë ose të kontrollojë përdorimin e qindra kimikateve në prodhimet bujqësore dhe mallrat e konsumit. Senatori Demokrat Frank Lautenberg thotë: Në vitin 2006, Organizata Botërore e Shëndetësisë njoftoi planet për të përdorur sërish DDT-në - brenda vendit- gjatë fushatës kundër sëmundjes së malarjes. Kompania Syngenta është një prodhues i madh i kimikateve bujqësore. Kjo kompani, njësoj si të tjerat e kësaj industrie, thotë se kimikatet janë të sigurta nëse përdoren siç duhet. Tim Pastoor është shkencëtari kryesor i kompanisë. 50 vjet mbas botimit të librit “Pranvera e heshtur”, miliona kilogramë me pesticide të llojeve të reja dhe kimikate të tjera përdoren nëpër fermat amerikane. Lëvizja ambjentaliste ende e kundërshton këtë fakt.